Элĕк районĕн тĕп пульници

Шаблон:Антропогеокарточкăсем/Пĕрлехи тĕрĕслевсем Элĕк районĕн тĕп пульници — Чăваш Енри Элĕк районĕн тĕп медицина центрĕ. Пульницăн тĕп тухтăрĕ — Фёдорова Татьяна Юрьевна. Кун-çулĕ Районăн тĕп хоспиталĕпе поликлиникин кун-çулĕ 1885 çулта пуçланать. Ун чухне Етĕрне уесĕн Элĕк вулăсĕнче холера мурĕ алхаснă пулнă. Çавна пула Элĕкре фельдшер пунктне уçаççĕ. Çак шайра вăл 1917 çулчен ĕçлет. 1920 çулта пульницă çурчĕн никĕсне хывнă. Пĕтĕмпех 1927 çулхи чӳкĕн 7-мĕшĕнче пысăках мар 2 йывăç çурта хута янă. Амбулатори çулталăк тăршшипе 6-7 пине яхăн çынна йышăнма пултарнă. Стационара вара ача çуратакансем валли 3 койкăпа тата чирлисем валли 7 вырăнпа çырлахтарнă. Пĕрремĕш тухтăр ĕç вырăнĕнче Чулхулари мединститутра пĕлӳ илнĕ Фёдор Павлович Наумов вăй хунă. Унсăр пуçне Лука Константинович Дианский фельдшер, тăваттă санитар хĕрарăм тепĕр кухарка тăрăшнă. 1931-34 çулсенче районăн ялĕсенче 1 фельдшер пунктне, 1 акушер пунктне, 4 трахомотоз пунктне, 1 шăл сиплев кабинетне уçнă. 1936 çулта стацинарта хирурги, ача-пăча, терапевт, куç тата гинекологи уйрăмĕсенче 27 çын ĕçленĕ. Тăван Çĕршывăн Аслă вăрçи вĕçленсен районта тепĕр 2 пульницăпа (кашнинче 10 койкă) санэпидемхĕсметне йеркеленĕ. 1950 çулта Элĕк районĕнче тĕп пульницă, тăрăхсенчи 2 пульницă (пурĕпе 80 койкă), 18 фельдшер пункчĕ, 14 трахомотози пункчĕ, 2 колхозри ача çуратав çурчĕ сывлăха сипленĕ. 50-мĕш çулсенче районта трахомăна алхасма чарнă. Халĕ медицина центрĕнче 165 выртмалли вырăн, поликлиника кунне 450 çынна йышăнать. Медицина центрĕн хальхи ĕçĕ-хĕлĕ Уйрăмсем Стоматологи Хирурги Ача-пăча Терапевт Рентгенологи Ерекен чирсен (инфекци) Анестезиологипе реанимаци Физиотерапевт Васкавлă пулăшу Пульницăри хастар ĕçченсем Платонов Анатолий Иванович — Чăваш Республикин тава тивĕçлĕ тухтăрĕ. Озерова Тамара Филипповна — Чăваш Республикин тава тивĕçлĕ тухтăрĕ. Мулюкова Юлия Алексеевна — инфекци уйрăмĕн ертӳçи, Чăваш Республикин тава тивĕçлĕ тухтăрĕ. Иванова Светлана Митрофановна — терапевт уйрăмĕн ертӳçи, РФ Сывлăх сиплев ĕçлĕхĕн маттур ĕçтешĕ. Иванов Алексей Андреевич — хирург, Чăваш Республикин тава тивĕçлĕ тухтăрĕ. Асăрхавсем Вуламалли "Аликовская энциклопедия", редколлегия: Ефимов Л.А., Ефимов Е.Л., Ананьев А. А., Терентьев Г. К., Шупашкар, 2009, ISBN 978-5-7670-1630-3. Л.И.Ефимов, "Элĕк Енĕ", Элĕк, 1994. "Аликовскому району 75 лет. Очерки и материалы по истории района", под ред. Л. А. Ефимова, Шупашкар, 2002. Каçăсем Пулăшу мелĕсем лайăхланаççĕ (чăв.)